ગુલાલ આજે થોડી વહેલી હતી. માંડ ચારેક લોકો જ આવ્યા હતા. એ એક પછી એક ક્યુનિકલ્સના બોકસ પર નજર દોડાવતી એની કેબિન તરફ આગળ વધી. એ વખતે પટાવાળો ધવલ એની કેબિનમાં હતો અને કોમ્પ્યુટર સાફ કરી રહ્યો હતો. કેબીનની બહારના બોક્સમાં એની સેક્રેટરી કમ ફ્રેન્ડ અંતરા બેઠી હતી. પણ ગુલાલ તરફ એનું ધ્યાન નહોતું. એ પણ એના કોમ્પ્યુટર પર કંઈક કરવામાં મશગૂલ હતી. ગુલાલ ડોર ઓપન કરીને અંદર પ્રવેશી ત્યારે એનું ધ્યાન એના પર પડ્યું.